**ROMÂNIA Anexă la HCL nr. 85/2024**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

|  |  |
| --- | --- |
| **MUNICIPIUL CÂMPULUNG MOLDOVENESC**  **JUDEȚUL SUCEAVA** | **COMUNA CUMPĂNA**  **JUDEȚUL CONSTANȚA** |

**ACORD DE PARTENERIAT**

**TABĂRĂ DE VARĂ PENTRU ELEVII CU REZULTATE DEOSEBITE OBȚINUTE ÎN ANUL ȘCOLAR 2023-2024**

**1. PĂRȚILE:**

**1.1. MUNICIPIUL CÂMPULUNG MOLDOVENESC,** cu sediul în Câmpulung Moldovenesc, str. 22 Decembrie, nr. 2, județul Suceava, cod fiscal 4842400, tel. 0230314425, reprezentat prin Primar, **Negură Mihăiță.**

**și**

**1.2. COMUNA CUMPĂNA,** cu sediul în com. Cumpăna, șos. Constanței, nr. 132, județul Constanța, cod fiscal 4618170, reprezentată prin Primar, **Mariana Gâju**.

**2. OBIECTUL ACORDULUI DE PARTENERIAT:**

**2.1.** Obiectul prezentului acord de parteneriat îl constituie colaborarea pentru realizarea acțiunilor comune în vederea organizării taberelor de vară, în luna iulie-august 2024 în municipiul Câmpulung Moldovenesc, județul Suceava, respectiv luna iulie 2024 în comuna Cumpăna, județul Constanța, pentru un număr de max. 25 persoane, compus din elevi, însoțitori și șofer/șoferi.

**3. SCOPUL ACORDULUI DE PARTENERIAT:**

Acordul de parteneriat are ca scop:

- răsplătirea elevilor olimpici precum și a celor cu rezultate deosebite la învățătură sau diverse activități extracurriculare;

- schimbul de experiență pentru elevi, prin organizarea unor acțiuni de recreere;

- stimularea elevilor pentru a obține cât mai multe rezultate bune și foarte bune;

- popularizarea în rândul elevilor a modului de organizare a proiectului de acțiune comunitară;

- încurajarea elevilor de a se dedica activităților desfășurate în cadrul diverselor proiecte, în scopul continuării parteneriatului;

- organizarea activităților educative nonformale atractive pentru participanți.

**4. DURATA ACORDULUI DE PARTENERIAT:**

Prezentul acord de parteneriat este valabil în perioada iulie-august 2024.

**5. BENEFICIARII ACORDULUI DE PARTENERIAT:**

**5.1.** Beneficiarii acordului de parteneriat sunt elevii și cadrele didactice din municipiul Câmpulung Moldovenesc, respectiv elevii și cadrele didactice din comuna Cumpăna, județul Constanța, în număr de maxim 25 persoane/grupă.

**5.2.** Selecția elevilor se face de către conducerea și cadrele didactice ale unităților școlare din municipiul Câmpulung Moldovenesc respectiv a celor din comuna Cumpăna. La selecția elevilor se au în vedere următoarele condiții cumulative:

* rezultatele la învățătură ale elevilor în anul școlar ;
* rezultatele obținute la concursurile școlare locale, județene, naționale ori internaționale;
* situația familială a elevului;
* situația materială a familiei elevului.

**6. OBLIGAȚILE PĂRȚILOR:**

În scopul realizării parteneriatului, administratia publică locală a municipiului Câmpulung Moldovenesc și administrația publică locală a comunei Cumpăna, județul Constanța își asumă următoarele obligații:

- să suporte toate cheltuielile de cazare, masă și intrări la obiectivele turistice ale grupului oaspete;

- să desfășoare programe în concordanță cu principiul respectului reciproc;

- să se bazeze pe colaborare și suport reciproc în desfășurarea programelor comune;

- aducă la cunoștința partenerilor listele membrilor grupurilor;

- fiecare partener are obligația de a suporta cheltuielile de transport ale grupului propriu fie din surse proprii, fie din contribuția părinților elevilor participanți.

**7. DISPOZȚII FINALE:**

**7.1.** Prezentul acord intră în vigoare la data semnării lui de către ambele părți.

**7.2.** Modificarea oricărei clauze se face prin acordul părților, în scris și printr-un act adițional.

**7.3.** Prezentul acord de parteneriat a fost încheiat în 2 (două) exemplare, câte unul pentru fiecare parte.

**MUNICIPIUL CÂMPULUNG MOLDOVENESC COMUNA CUMPĂNA**

**PRIMAR, PRIMAR,**

**NEGURĂ MIHĂIȚĂ GÂJU MARIANA**

**Direcția economică,**

**Florescu Iuliana**

**Compartiment juridic,**

**Paul Petroaie**

**Întocmit,**

**Axânti Mihaela**

**PREŞEDINTE DE ŞEDINŢǍ, SECRETAR GENERAL AL MUNICIPIULUI,**